Eadem videlicet Helvidis tradidit post primam donationem sancto Petro unum mansum apud Vaunnam pro ipso Mauricio filio suo, quem ex præfato Walterio habuerat. Qui scilicet mansus ita liber est ab omni consuetudine alicujus hominis, ut, non dux, vel ministeriales sui in eo aliquid requirere possint, ab aliorum etiam principum vel hominum exactione id est demandatione omnino extraneus sit. Dedit quoque servum nomine Richardum. S. Haymonis filii ejus Gisleberti.